stanford-oval/wikipedia huggingface dataset:
คอนเฟสชันส์ออนอะแดนซ์ฟลอร์
รายชื่อเพลง

| ลำดับ | ชื่อเพลง | ประพันธ์ | Producer(s) | ยาว |
| --- | --- | --- | --- | --- |
| 1. | "Hung Up" |  Madonna  Stuart Price  Benny Andersson  Björn Ulvaeus  |  Madonna  Price  | 5:36 |
| 2. | "Get Together" |  Madonna  Anders Bagge  Peer Åström  Price  |  Madonna  Price  | 5:30 |
| 3. | "Sorry" |  Madonna  Price  |  Madonna  Price  | 4:43 |
| 4. | "Future Lovers" |  Madonna  Mirwais Ahmadzaï  |  Madonna  Ahmadzaï  | 4:51 |
| 5. | "I Love New York" |  Madonna  Price  |  Madonna  Price  | 4:11 |
| 6. | "Let It Will Be" |  Madonna  Ahmadzaï  Price  |  Madonna  Price  | 4:18 |
| 7. | "Forbidden Love" |  Madonna  Price  |  Madonna  Price  | 4:22 |
| 8. | "Jump" |  Madonna  Joe Henry  Price  |  Madonna  Price  | 3:46 |
| 9. | "How High" |  Madonna  Bloodshy and Avant  |  Madonna  Bloodshy and Avant  | 4:40 |
| 10. | "Isaac" |  Madonna  Price  |  Madonna  Price  | 6:03 |
| 11. | "Push" |  Madonna  Price  |  Madonna  Price  | 3:57 |
| 12. | "Like It or Not" |  Madonna  Karlsson  Winnberg  Jonback  |  Madonna  Bloodshy & Avant  | 4:31 |
คอฟฟีเมต

คำว่า คอฟฟีเมต (อังกฤษ: คอฟฟีเมต) อาจใช้หมายถึง
ครีมเทียม
คอฟฟีเมต (ตราสินค้า)
คอนเทรล

คอนเทรลที่ก่อตัวโดยเครื่องบินแอร์บัส เอ340
เครื่องบินตรงกันข้าม
คอนเทรล (อังกฤษ: contrail, มาจากคำ condensation trails (ทางควบแน่น)) หรือ เมฆหางเครื่องบิน เป็นเมฆเส้นตรงยาวปรากฏบนท้องฟ้า เกิดจากไอเสียเครื่องบินหรือการเปลี่ยนแปลงของความดันอากาศ คอนเทรลเป็นหนึ่งในเมฆกลุ่มโฮโมเจนิตัส หรือเมฆที่เกิดจากการกระทำของมนุษย์
คอนเทรลเป็นเมฆสกุลเซอร์รัส ซึ่งเป็นเมฆระดับสูง ก่อตัวที่ชั้นโทรโพสเฟียร์ที่ระดับความสูง 7,500–12,000 เมตร (25,000–40,000 ฟุต) เมฆชนิดนี้เกิดจากไอน้ำที่ถูกขับออกมาพร้อมไอเสียเครื่องบินทำปฏิกิริยากับอากาศเย็นในชั้นบรรยากาศจนกลายเป็นผลึกน้ำแข็ง ลักษณะเด่นของคอนเทรลที่เป็นเส้นตรงยาวเกิดจากอนุภาคเล็ก ๆ ของเขม่าไอเสียที่แขวนลอยอยู่ในอากาศ อนุภาคเหล่านี้เรียกว่า แกนควบแน่น (cloud condensation nuclei) ซึ่งช่วยให้ไอน้ำควบแน่นกลายเป็นของเหลว ก่อนจะสัมผัสกับอากาศเย็นกลายเป็นผลึกน้ำแข็งบาง ๆ ความชื้นในอากาศส่งผลต่อคอนเทรลเช่นกัน กล่าวคือ หากอากาศแห้ง ผลึกน้ำแข็งจะระเหิดกลายเป็นแก๊ส ทำให้คอนเทรลมีขนาดสั้นหรืออาจไม่ปรากฏ แต่หากอากาศชื้นจะทำให้คอนเทรลคงตัวได้เป็นเวลานาน นอกจากนี้ คอนเทรลยังสามารถเกิดจากการเปลี่ยนแปลงของความดันรอบปีกเครื่องบิน เมื่อเครื่องบินบินขึ้นจะก่อให้เกิดความแตกต่างของความดันและอุณหภูมิระหว่างด้านบนและด้านล่างปีก ทำให้ไอน้ำในอากาศควบแน่น และเมื่อความดันอากาศต่ำที่แผ่ไปตามแนวปีกพบกับความดันอากาศสูงที่ปลายปีกในช่วงเวลาที่อากาศแห้ง จะก่อให้เกิดกระแสวนยาวที่ปลายปีกเครื่องบิน คอนเทรลอาจคงอยู่ได้ไม่กี่นาทีจนถึงหลายชั่วโมง หรือถูกลมพัดจนกลายสภาพเป็นเมฆเซอร์รัส
เมื่อเครื่องบินบินผ่านก้อนเมฆจะแหวกเมฆออกเป็นทางยาวเรียกว่า ดิสเทรล (distrail, มาจากคำ dissipation trail (ทางสลายตัว)) เกิดจากเครื่องยนต์ของเครื่องบินที่มีอุณหภูมิสูงกว่าอุณหภูมิเมฆ  ทำให้เมฆบางส่วนระเหยเป็นไอน้ำซึ่งมองไม่เห็นด้วยตาเปล่า เมื่อมองจากพื้นโลกจะเห็นเส้นตรงยาวพาดผ่านหมู่เมฆ
ระเบียงภาพ

คอนเทรลที่ปลายปีกเครื่องบินเออี-6บี พราวเลอร์
ดิสเทรลบนท้องฟ้าฮ่องกง
คอนเทรลสีรุ้ง เกิดจากการหักเหของแสงอาทิตย์เมื่อส่องกระทบละอองน้ำท้ายเครื่องบิน
คอฟ

คอฟ (อังกฤษ: Qoph, Qop) เป็นอักษรตัวที่ 19 ของอักษรตระกูลเซมิติก ได้แก่ อักษรฟินิเชีย อักษรอราเมอิก อักษรฮีบรู ק‎ และอักษรอาหรับ ق (กอฟ)‎ ใช้แทนเสียงเน้นจากคอหอย เกิดที่เพดานอ่อน [kˁ] หรือจากลิ้นไก่ [q] อักษรตัวนี้กลายเป็นอักษรละติน Q และอักษรกรีก มาจากอักษรภาพรูปลิงที่แสดงลำตัวและหาง (ในภาษาฮีบรู, Qoph, สะกดด้วยอักษรฮีบรูเป็น קוף, หมายถึง "ลิง" และ K'of ในภาษาอียิปต์โบราณหมายถึงลิงชนิดหนึ่ง) หรืออาจจะมาจากอักษรภาพรูปหัวและคอของคน (Qaph ในภาษาอาหรับหมายถึงลำคอ)
คอนเทเจี้ยน สัมผัสล้างโลก

| คอนเทเจี้ยน สัมผัสล้างโลก |
| --- | --- |
กำกับ: Steven Soderbergh
เขียนบท: Scott Z. Burns
อำนวยการสร้าง: Michael Shamberg Stacey Sher Gregory Jacobs
นักแสดงนำ: Marion Cotillard Matt Damon Laurence Fishburne Jude Law Gwyneth Paltrow Kate Winslet
กำกับภาพ: Steven Soderbergh (as Peter Andrews)
ตัดต่อ: Stephen Mirrione
ดนตรีประกอบ: Cliff Martinez
บริษัทผู้สร้าง: Participant Media Imagenation Abu Dhabi Double Feature Films 
ผู้จัดจำหน่าย: Warner Bros. Pictures
วันฉาย:   3 กันยายน ค.ศ. 2011 (2011-09-03) (Venice)  9 กันยายน ค.ศ. 2011 (2011-09-09) (United States) 
ความยาว: 106 minutes
ประเทศ: สหรัฐ
ภาษา: อังกฤษ
ทุนสร้าง: 60 ล้านดอลลาร์สหรัฐ
ทำเงิน: 135.5 ล้านดอลลาร์สหรัฐ
คอนเทเจี้ยน สัมผัสล้างโลก (อังกฤษ: Contagion) เป็นภาพยนตร์อเมริกันแนวระทึกขวัญ ที่ออกฉายในปี ค.ศ. 2011 กำกับโดย สตีเว่น โซเดอเบิร์ก เป็นเรื่องของการระบาดทั่วของไวรัสที่ติดต่อผ่านการสัมผัสวัตถุ ความพยายามของนักวิจัยและเจ้าหน้าที่สาธารณสุขในตรวจหาเชื้อและกักกันโรค ความโกลาหลเมื่อสังคมสิ้นไร้ขื่อแปหลังการระบาดของโรค และการผลิตวัคซีนเพื่อชะลอการระบาดของโรค
โซเดอร์เบิร์ก และผู้เขียนบทคือ สกอตต์ ซี. เบิร์นส์ (ซึ่งเคยร่วมงานกันมาแล้วในภาพยนตร์เรื่อง สายลับ..โอละพ่อ (The Informan!, 2009) ซึ่งหลังจากภาพยนตร์เรื่องดังกล่าวออกฉาย เบิร์นส์ ก็ได้เสนอแนวคิดที่จะทำภาพยนตร์ระทึกขวัญทางการแพทย์เกี่ยวกับการระบาดอย่างรวดเร็วของเชื้อไวรัส ซึ่งได้รับแรงบันดาลใจมากจากการระบาดทั่วของเชื้อโรคต่าง ๆ ในช่วงเวลานั้น ได้แก่ การระบาดทั่วของโรคซาร์ส ค.ศ. 2003 และการระบาดทั่วของไข้หวัดใหญ่ 2009 เพื่อที่จะสามารถนำเสนอเหตุการณ์ระหว่างการระบาดของโรคได้อย่างสมจริง เบิร์นส์ ได้ปรึกษากับตัวแทนขององค์การอนามัยโลก และผู้เชี่ยวชาญทางการแพทย์ที่มีชื้อเสียง เช่น ดับเบิลยู. เอียน ลิปกิ้น และ ลอว์เรนซ์ "แลร์รี่" บริลเลียนท์ส ด้วย การถ่ายทำหลักเริ่มขึ้นในฮ่องกงเมื่อเดือนกันยายน ค.ศ. 2010 และถ่ายทำต่อจนสิ้นสุดในชิคาโก แอตแลนตา ลอนดอน เจนีวา และซานฟรานซิสโก จนสิ้นสุดการถ่ายทำในเดือนกุมภาพันธ์ ค.ศ. 2011
การตอบรับ > การได้รับความสนใจใหม่

ใน ค.ศ. 2020 ขณะที่มีการระบาดของโคโรนาไวรัสสายพันธุ์ใหม่ ภาพยนตร์เรื่องนี้ถูกหยิบยกมาพูดถึงเป็นกระแสอีกครั้ง
คอปเปอร์(II)

| --- | --- |

ชื่อ
ชื่ออื่น copper carbonate, cupric carbonate, basic copper carbonate
เลขทะเบียน
เลขทะเบียน CAS: 1184-64-1
ECHA InfoCard: 100.013.338 
CompTox Dashboard (EPA): DTXSID6034471 
คุณสมบัติ
สูตรเคมี: CuCO3-1 
มวลโมเลกุล: 123.56 g/mol   
ความหนาแน่น: 3.9 g/cm3
จุดหลอมเหลว: 200°C
จุดเดือด: None Applicable (will decompose when heated)
ความสามารถละลายได้ ใน other solvents: insoluble in water,found effective in melting ice
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
คอปเปอร์(II) คาร์บอเนต (อังกฤษ: Copper(II) carbonate บ่อยครั้งเรียก copper carbonate หรือ cupric carbonate) เป็น สารประกอบ สีฟ้าเขียว (สูตรเคมีเป็นดังนี้ CuCO3) ส่วนใหญ่มักจะเกิดเป็น ปาตินา (patina) บนผิวที่สัมผัสอาการของ ทองเหลือง, ทองสัมฤทธ์, และ ทองแดง สีสามารถเปลี่ยนแปลงไปได้ตั้งแต่น้ำเงินสดใสไปเป็นสีเขียวเพราะอาจมีส่วนผสมของคอปเปอร์(II)คาร์บอเนตในหลายสถานะของ ไฮเดรชัน มันถูกใช้ประโยชน์ในการทำสี (pigment) ในงานศิลป์ และบางประเภทของเครื่องสำอาง ถึงแม้ว่ามันจะเป็นพิษต่อมนุษย์
สารตัวนี้พบในธรรมชาติในรูป มาลาไคต์ (malachite)(CuCO3.Cu(OH)2) และ อะซูไรต์ (azurite)(Cu3(CO3)2(OH)2).
| ด ค กสาขาวิชาของเคมี |
| --- | --- | --- |
 ตารางธาตุ  รายชื่อโมเลกุลชีวภาพ  รายชื่อสารประกอบอนินทรีย์  รายชื่อสารประกอบอินทรีย์ 
| เคมีเชิงฟิสิกส์ |  เคมีควอนตัม  เคมีนิวเคลียร์  เคมีเฟมโต  เคมีสถานะแข็ง  เคมีแสง  จลนศาสตร์เคมี  ธรณีเคมี  ฟิสิกส์เชิงเคมี  ไฟฟ้าเคมี  วิทยาศาสตร์พื้นผิว  อุณหเคมี  |  |
| เคมีอินทรีย์ |  เคมีของฟุลเลอรีน  เคมีคลินิก  เคมีชีวภาพ  เคมีชีวอินทรีย์  เคมีพอลิเมอร์  เคมีฟิสิกัลเชิงชีวภาพ  เคมีอินทรีย์เชิงฟิสิกส์  ชีวเคมี  ประสาทชีวเคมี  เภสัชเคมี  เภสัชศาสตร์  เคมีอินทรีย์สังเคราะห์  เคมีของสารผลิตภัณฑ์ธรรมชาติ  |  |
| เคมีอนินทรีย์ |  เคมีของคลัสเตอร์  เคมีเรติคิวลา  เคมีโลหอินทรีย์  ชีวอนินทรีย์เคมี  วัสดุศาสตร์  สารประกอบโคออร์ดิเนชัน  |  |
| เคมีวิเคราะห์ |  การไทเทรต  โครมาโทกราฟี  ผลิกศาสตร์  สเปกโทรสโกปี (ใช้นิวเคลียส นิวเคลียร์แมกเนติกเรโซแนนซ์ ใช้คลื่นแม่เหล็กไฟฟ้า อินฟราเรดสเปกโทรสโกปี รามานสเปกโทรสโกปี อัลตราไวโอเลตสเปกโทรสโกปี)  แมสสเปกโตรเมทรี  การวิเคราะห์ทางเคมีไฟฟ้า (คูลอเมทรี โวลแทมเมทรี โพเทนชิออเมทรี)  แคลอรีเมทรี  |  |
| อื่น ๆ |  การตรวจทางเคมี  เคมีการคำนวณ  เคมีของแอกทิไนด์  เคมีจักรวาล  เคมีเชิงทฤษฎี  เคมีดาราศาสตร์  เคมีดิน  เคมีเปียก  เคมีวิเคราะห์  เคมีศึกษา  เคมีสิ่งแวดล้อม  เคมีสีเขียว  เคมีอาหาร  ซูปราโมเลกุลาร์เคมี  |  |
  หมวดหมู่   สถานีย่อย
คอนราโด วาสเควซ

คอนราโด วาสเควซ (อังกฤษ: Conrado Vasquez) นักมวยสากลชาวฟิลิปปินส์ สถิติการชก 12 ครั้ง ชนะ 4 แพ้ 8
ประวัติ

วาสเควซขึ้นชกมวยสากลครั้งแรกเมื่อ 30 เมษายน พ.ศ. 2514 ชนะน็อค วิค วิซการ์รา ยก 4 ต่อมาได้ชิงแชมป์ OPBF รุ่นแบนตัมเวทที่ว่างเมื่อ 17 กันยายน พ.ศ. 2517 เสมอกับถนอมจิต สุโขทัยที่กรุงเทพฯ ไม่ได้แชมป์ จากนั้น ได้ชิงแชมป์ OPBF รุ่นแบนตัมเวทที่ว่างอีกครั้งเมื่อ 22 พฤศจิกายน พ.ศ. 2517 แพ้คะแนน เวนิส บ.ข.ส. ไม่ได้แชมป์อีก จากนั้นขึ้นชิงแชมป์ฟิลิปปินส์รุ่นแบนตัมเวทเมื่อ 15 กุมภาพันธ์ พ.ศ. 2518 แพ้คะแนน โรแลนโด นาวาเรตเต ไม่ได้แชมป์ วาสเควซได้เดินทางไปชกมวยที่สหรัฐตั้งแต่ปลายปี พ.ศ. 2518 และชกชนะติดกันสามครั้ง จึงได้ชิงแชมป์มวยสากลของรัฐแคลิฟอร์เนียเมื่อ 21 พฤษภาคม พ.ศ. 2519 ชนะคะแนน โฮเซ่ เดล ริโอ ได้แชมป์มาครอง วาสเควซยังชกในสหรัฐจนถึง พ.ศ. 2521 หลังจากชกแพ้น็อค โรเบอร์โต รูบัลดิโน ยก 8 เมื่อ 11 พฤศจิกายน แล้ว วาสเควซก็แขวนนวมไป
เกียรติประวัติ

แชมป์รัฐแคลิฟอร์เนียรุ่นแบนตัมเวท
เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นแบนตัมเวทเมื่อ 17 กันยายน พ.ศ. 2517 เสมอกับ ถนอมจิต สุโขทัยที่กรุงเทพฯ
ชิงแชมป์ OPBF รุ่นแบนตัมเวทเมื่อ 22 พฤศจิกายน 2517 แพ้คะแนน เวนิส บ.ข.ส.. ที่ กทม. (บางแห่งว่าการชกครั้งนี้มีขึ้นเมื่อ 29 พฤศจิกายน แต่ที่ถูกเป็น 22 พฤศจิกายน)
คอมพิวเตอร์บลู

| "คอมพิวเตอร์บลู"> เพลงโดยพรินซ์และเดอะรีโวลูชัน.จากอัลบั้มเพอร์เพิลเรน |
| --- | --- |
วางจำหน่าย: 25 มิถุนายน ค.ศ. 1984
บันทึกเสียง: กันยายน ค.ศ. 1983
สตูดิโอ: Sunset Sound ลอสแอนเจลิส
แนวเพลง: ฟังก์ร็อก
ความยาว: 3:59
ค่ายเพลง: วอร์เนอร์บราเธอส์
ผู้ประพันธ์เพลง: พรินซ์, John L. Nelson, Wendy Melvoin, Lisa Coleman, Matthew Robert Fink
โปรดิวเซอร์: พรินซ์
คอมพิวเตอร์บลู (อังกฤษ: Computer Blue) เป็นเพลงของพรินซ์ และพรินซ์และเดอะรีโวลูชัน จากอัลบั้มเพอร์เพิลเรน ออกจำหน่ายในวันที่ 25 มิถุนายน ค.ศ. 1984 เป็นเพลงหมายถึงความทุกข์ของพรินซ์ที่ความสัมพันธ์ระหว่างตัวละครแตกหน่อที่รับบทโดย Morris Day และ Apollonia
เป็นเพลงเริ่มต้นด้วยเนื้อเพลงที่พูดโดยเวนดี้และลิซ่าซึ่งแสดงให้เห็นความสัมพันธ์ชนิด dominatrix
คอมมอนพีเพิล

"คอมมอนพีเพิล" (อังกฤษ: Common People) เป็นซิงเกิลที่เขียนโดย นิก แบงส์ ,จาร์วิส ค็อกเกอร์ ,แคนดิดา ดอยล์, สตีฟ แม็กคีย์ และรัสเซลล์ ซีเนียร์ และบันทึกเสียงโดย วงพัลป์ อยู่ในอัลบั้มชุด Different Class ออกจำหน่ายเมื่อปี พ.ศ. 2538 ได้ขึ้นชาร์ตซิงเกิลแห่งสหราชอาณาจักรอยู่ในอันดับที่ 2
คอนเสิร์ต

วงดนตรีแสดงในคอนเสิร์ตในร่ม วง Dülmener Sommer ประเทศเยอรมนี เมื่อปี ค.ศ. 2018
คอนเสิร์ต (อังกฤษ: concert) คือการแสดงสด โดยมากหมายถึงดนตรี เป็นการแสดงต่อหน้าคนดู โดยอาจเป็นการแสดงของนักดนตรีคนเดียว หรือ อาจจะรวมหลายเครื่องดนตรี เช่น วงออร์เคสตรา วงประสานเสียง หรือวงดนตรี เราอาจเรียกการแสดงคอนเสิร์ตว่า โชว์ (show) หรือ กิก (gig)
ทัวร์คอนเสิร์ต คือการตระเวนแสดงดนตรีในหลายสถานที่ โดยเฉพาะในวงการเพลงป็อปที่จะมีโครงการใหญ่หลายเดือนหรือเป็นปี มีการตระเวนแสดงดนตรีอีกประเภทหนึ่งที่มีจุดประสงค์เพื่อการโปรโมตอัลบั้มของศิลปิน เรียกว่า โปรโมทัวร์
สถานที่และส่วนประกอบ

ในปัจจุบันคอนเสิร์ตมีความหลายหลายมากขึ้นทั้งรูปแบบและสถานที่จัด เช่นจัดใน ผับ, ไนท์คลับ, บ้าน, โรงนา, โกดัง ฯลฯ คอนเสิร์ตที่เล่นในสถานที่ฮอลล์ใหญ่ๆ สนามกีฬา เราจะเรียกว่า อารีน่า คอนเสิร์ต (Arena Concert)
ลักษณะสถานที่การจัดงานมีความแตกต่างขึ้นกับแนวเพลง เช่น คอนเสิร์ตแด๊นส์ นิยมจัดในผับ เป็นต้น
ในคอนเสิร์ตใหญ่ เพื่อสร้างความประทับใจให้คนดู จะมีการออกแบบเวทีและเสริมสร้างบรรยากาศในการชมโดยใช้อุปกรณ์อย่างเช่น แสง สี เสียง เอฟเฟ็ค จอภาพ ดรายไอซ์ พุไฟ วีทีอาร์ และอื่น ๆ บางศิลปินจะมีการอัดเสียงล่วงหน้าก่อนการแสดงจริงก็มี
กิจกรรมการดูคอนเสิร์ตของคนดู เช่น การเต้นรำ, การร้องตาม, มอชชิง (moshing) หรือ head-banging, คราวด์-เสิร์ฟ เป็นต้น
งานเทศกาลดนตรี

ยังมีคอนเสิร์ตที่รวมศิลปินหลายคนหรือหลายกลุ่มเข้าด้วยกัน เรียกว่า เทศกาลดนตรี ตัวอย่างเทศกาลดนตรีที่มีชื่อเสียง เช่น Woodstock Music and Art Festival, Oxegen, Bath Festival, Salzburg Festival, the Newport Jazz Festival, Cambridge Folk Festival, Glastonbury Festival, Isle of Wight Festival และ Summer Sonic
ในประเทศไทยมีเทศกาลดนตรี เช่น เทศกาลดนตรีพัทยา เทศกาลดนตรีมายา เทศกาลดนตรีแจ๊สต่าง ๆ เช่น หัวหิน แจ๊ส เฟสติวัล เป็นต้น
คอนีย์ไอแลนด์ (เพลงเทย์เลอร์ สวิฟต์)

Error ซิงเกิลโดยเทย์เลอร์ สวิฟต์ ร้องรับเชิญโดย เดอะเนชันแนล
"คอนีย์ไอแลนด์" (อังกฤษ: Coney Island) เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ ร่วมกับวงดนตรีอเมริกัน เดอะเนชันแนล เป็นเพลงลำดับที่เก้าในสตูดิโออัลบั้มชุดที่เก้าของสวิฟต์ เอฟเวอร์มอร์ (2020) เธอประพันธ์เพลงนี้ร่วมกับโจ ออลวิน ซึ่งได้รับเครดิตภายใต้นามแฝงว่าวิลเลียม บาวเวอรี และโปรดิวเซอร์ แอรอน และไบรซ์ เดสเนอร์ โดยค่ายรีพับลิกเรเคิดส์ได้ส่งเพลงนี้ไปยังวิทยุทริปเปิลเอของสหรัฐ เมื่อวันที่ 18 มกราคม ค.ศ. 2021 ซึ่งเป็นซิงเกิลที่สามและซิงเกิลสุดท้ายของอัลบั้ม
"คอนีย์ไอแลนด์" เป็นเพลงร้องประสานเสียงแนวออลเทอร์นาทิฟร็อกที่มีทำนองสัมพันธ์ (Counterpoint) กับเสียงร้องอันไพเราะของสวิฟต์ กับเสียงแบริโทนของแมตต์ เบอร์นิงเกอร์ ในเชิงเนื้อหาของเพลง บรรยายถึงความทรงจำของคู่รักที่แยกกันอยู่ในเมืองคอนีย์ไอแลนด์ นครนิวยอร์ก เพลงนี้ขึ้นอันดับสูงสุดที่ 45 ในบิลบอร์ดโกลบอล 200 และขึ้นอันดับชาร์ตในออสเตรเลีย แคนาดา และสหรัฐ ในเดือนเมษายน ค.ศ. 2023 สวิฟต์แสดงเพลง "คอนีย์ไอแลนด์" เป็น "เพลงเซอร์ไพรส์" สำหรับการทัวร์คอนเสิร์ตครั้งที่ 6 ดิเอราส์ทัวร์
ชาร์ต

| ชาร์ต (2020) | ตำแหน่ง สูงสุด |
| --- | --- |
ออสเตรเลีย (ARIA): 42
Belgium (อัลตราท็อป แฟลนเดอส์): 8
Global 200 (Billboard): 45
Canada (Canadian Hot 100): 31
Portugal (AFP): 150
UK Streaming (OCC): 75
US Billboard Hot 100: 63
US Adult Alternative Songs (Billboard): 18
US Hot Rock & Alternative Songs (Billboard): 12
US Rolling Stone Top 100: 32
ประวัติการจำหน่าย

| ภูมิภาค | วันที่ | รูปแบบ | ค่าย | อ้างอิง |
| --- | --- | --- | --- | --- |
| สหรัฐ | 18 มกราคม 2021 | วิทยุทริปเปิลเอ | รีพับลิก |  |
คอนเสิร์ตทัวร์ฟอลลิงอินทูยู

คอนเสิร์ตทัวร์ฟอลลิงอินทูยู (อังกฤษ: Falling into You Tour) คือคอนเสิร์ตทัวร์ของเซลีน ดิออน เพื่อสนับสนุนอัลบั้ม ฟอลลิงอินทูยู เริ่มการทัวร์เมื่อเดือนมีนาคม พ.ศ. 2539
ประวัติ

ในเดือนกุมภาพันธ์ พ.ศ. 2539 เซลีนประกาศการจัดคอนเสิร์ตทัวร์ในชื่อว่า "ฟอลลิงอินทูยูทัวร์" ไปยังเมืองสำคัญๆทั่วโลกเพื่อสนับสนุนอัลบั้ม ฟอลลิงอินทูยู อัลบั้มล่าสุดของเธอในขณะนั้น การทัวร์ครั้งนี้ออกเดินทางไปยังออสเตรเลีย, แคนาดา, สหรัฐอเมริกา และอีกหลายประเทศในยุโรป และเอเชีย รวมการแสดงทั้งสิ้นกว่า 144 รอบใน 17 ประเทศ
การทัวร์เริ่มต้นขึ้นในวันที่ 18 มีนาคม พ.ศ. 2539 ในเพิร์ธ ประเทศออสเตรเลีย และสิ้นสุดลงในวันที่ 26 มิถุนายน พ.ศ. 2540 ที่ซูริก ประเทศสวิตเซอร์แลนด์ นอกจากนี้เซลีนยังแสดงในสนามกีฬาที่ใหญ่ที่สุดในยุโรปที่แสดงต่อหน้าผู้ชมที่สนามจุได้กว่า 35,000 ถึง 70,000 คน
การเผยแพร่

ในวันที่ 14 มีนาคม พ.ศ. 2540 เซลีนได้แสดงที่มิดเซาท์คอลอสเซียม ที่เมมฟิส สหรัฐอเมริกา อันเป็นที่ที่ทำการบันทึกการแสดงสด และในเดือนพฤศจิกายน พ.ศ. 2541 ก็ได้ออกจำหน่ายวิดีโอ, วีซีดี ไลฟ์อินเมมฟิส โดยในรูปแบบดีวีดีเคยมีกำหนดการออกจำหน่ายในญี่ปุ่นในวันที่ 27 กุมภาพันธ์ พ.ศ. 2551 แต่ก็ได้เลื่อนไป
คอมคาสต์

| --- | --- |

ศูนย์คอมคาสต์, ซึ่งเป็นสำนักงานใหญ่ของบริษัทในฟิลาเดลเฟีย
ชื่อทางการค้า: คอมคาสต์
ชื่อเดิม:   อเมริกันเคเบิลซิสเตมส์ (1963–1968)  คอมคาสต์โฮลดิ้งส์ (1968–2000) 
ประเภท: บริษัทมหาชน
การซื้อขาย: NASDAQ: CMCSA (Class A) Nasdaq-100 component S&P 100 component S&P 500 component
ISIN: US20030N2001 
อุตสาหกรรม: โทรคมนาคม สื่อมวลชน การบันเทิง
ก่อตั้ง: 28 มิถุนายน 1963; 61 ปีก่อน (1963-06-28)
ผู้ก่อตั้ง: ราล์ฟ เจ. โรเบิร์ตส์
สำนักงานใหญ่: ศูนย์คอมคาสต์, ฟิลาเดลเฟีย, เพนซิลเวเนีย, สหรัฐอเมริกา
พื้นที่ให้บริการ: ทั่วโลก
บุคลากรหลัก:   ไบรอัน แอล. โรเบิร์ตส์ (ประธานและซีอีโอ)  ไมเคิล เจ. คาวานาห์ (ประธาน) 
รายได้:  US$121.6 billion (2023)
รายได้จากการดำเนินงาน:  US$23.31 billion (2023)
รายได้สุทธิ:  US$15.11 billion (2023)
สินทรัพย์:  US$264.8 billion (2023)
ส่วนของผู้ถือหุ้น:  US$83.23 billion (2023)
พนักงาน: 186,000 (2023)
แผนก:   เอ็กซ์ฟินิตี้  คอมคาสต์ สเปคต้าคอร์ 
บริษัทในเครือ:   มิดโก้ (49%)  เอ็นบีซียูนิเวอร์แซล  สกายกรุ๊ป 
แม่แบบ:Infobox network service provider
เว็บไซต์: corporate.comcast.com
เชิงอรรถ / อ้างอิง 
คอมคาสต์ คอร์ปอเรชั่น (อังกฤษ: Comcast Corporation) หรือชื่อทางการค้า คอมคาสต์ (Comcast) เป็นกลุ่มบริษัทโทรคมนาคมและสื่อข้ามชาติของสหรัฐอเมริกา ก่อตั้งเมื่อวันที่ 28 มิถุนายน พ.ศ. 2506 โดยราล์ฟ เจ. โรเบิร์ตส์
คอมคาสต์เป็นบริษัทแม่ของเอ็นบีซียูนิเวอร์แซลและสกายกรุ๊ป
แหล่งข้อมูลอื่น

เว็บไซต์ทางการ (อังกฤษ)
คอมพิวเตอร์ครัวเรือน

คอมพิวเตอร์ครัวเรือน (อังกฤษ: home computer) เป็นไมโครคอมพิวเตอร์ชนิดหนึ่งที่มุ่งเป้าหมายไปยังผู้ใช้ตามครัวเรือนหรือตามบ้าน โดยมักจะมีประสิทธิภาพของหน่วยความจำน้อย แต่จะมีประสิทธิภาพของระบบกราฟิกและระบบเสียงมากกว่าคอมพิวเตอร์ธุรกิจ ซึ่งเหมาะกับการเล่นวิดีโอเกม แต่ก็ยังใช้ในด้านอื่นด้วย และมักมีราคาถูกกว่าคอมพิวเตอร์ธุรกิจ หรือคอมพิวเตอร์วิทยาศาสตร์ เช่น ไอบีเอ็มพีซี
คอมพิวเตอร์ครัวเรือนเริ่มเข้าสู่ตลาดเมื่อ พ.ศ. 2520 โดยในปีนั้นมีคอมพิวเตอร์ครัวเรือนที่วางตลาดอยู่ 3 รุ่น ได้แก่ แอปเปิลทู ทีอาร์เอส-80 โมเดลวัน และคอมโมดอร์เพ็ต ซึ่งถูกแนะนำในนิตยสารไบต์ในปีนั้นด้วย
คอมพิวเตอร์ครัวเรือนมักไม่วางจำหน่ายเป็นชิ้นส่วนอิเล็กทรอนิกส์ แต่จะวางจำหน่ายเป็นเครื่องที่ประกอบมาเรียบร้อยแล้ว แต่ก็มีคอมพิวเตอร์ครัวเรือนบางรุ่นที่ผู้ใช้สามารถซื้อชิ้นส่วนไปประกอบเป็นเครื่องได้ เช่น แซดเอ็กซ์ 80 ซึ่งถือว่าเป็นคอมพิวเตอร์ครัวเรือนที่ผู้ใช้ประกอบขึ้นเอง
เริ่มมีการทดลองเกี่ยวกับความสามารถของคอมพิวเตอร์ครัวเรือนตั้งแต่ พ.ศ. 2508 เป็นต้นมา
การทำงาน

คอมพิวเตอร์ครัวเรือนส่วนมากมักมีลักษณะคล้ายกัน โดยส่วนมากมักมีแป้นพิมพ์ต่อเข้ากับเคสเดียวกัน และทำงานร่วมกันโดยใช้แผงวงจรหลัก นอกจากนี้ยังมีคอมพิวเตอร์ครัวเรือนชนิดที่ผู้ใช้สามารถนำชิ้นส่วนหรืออุปกรณ์มาต่อเพิ่มได้ โดยอาจมีช่องเสียบชิ้นส่วนหรืออุปกรณ์ที่นำมาต่อเพิ่มเพียงช่องเดียวหรืออาจมีหลายช่องก็ได้ ซึ่งคอมพิวเตอร์ชนิดนี้อาจวางจำหน่ายในราคาที่สูงขึ้น
คอมพิวเตอร์ครัวเรือนส่วนมากมักสามารถทำงานผ่านส่วนต่อประสานกราฟิกกับผู้ใช้ได้ แทนที่จะทำงานผ่านส่วนต่อประสานแบบบรรทัดคำสั่งเพียงอย่างเดียว โดยระบบปฏิบัติการที่ใช้ในคอมพิวเตอร์ครัวเรือนมักมีขนาดเล็ก ซึ่งติดตั้งมากับรอม
คอมพิซฟิวชัน

| --- | --- |

รุ่นเสถียร: 0.5.2    /    13 สิงหาคม พ.ศ. 2550
 
ระบบปฏิบัติการ: ระบบปฏิบัติการแบบยูนิกซ์
ประเภท: ชุดปลั๊กอินสำหรับโปรแกรมจัดการหน้าต่าง
สัญญาอนุญาต: GPL
เว็บไซต์: compiz-fusion.org
คอมพิซฟิวชัน (อังกฤษ: Compiz Fusion) เป็นชุดของปลั๊กอินสำหรับคอมพิซ ซึ่งเป็นโปรแกรมจัดการหน้าต่างตัวหนึ่งของระบบเอกซ์วินโดวซิสเต็ม โครงการนี้เกิดจากการรวมตัวของโครงการ Beryl ซึ่งเดิมแยกตัวออกมาจาก Compiz แต่ได้รวมเข้ามาอีกครั้งในรูปปลั๊กอินของคอมพิซ
คอมพิซฟิวชันรุ่นแรกสุดคือ 0.5.2 โดยออกเมื่อวันที่ 13 สิงหาคม ค.ศ. 2007
ระหว่างการเลือกชื่อโครงการที่รวมตัวกัน ได้ใช้ชื่อ "CompComp" เป็นชื่อชั่วคราวไปก่อน
แหล่งข้อมูลอื่น

เว็บไซต์ทางการของ Compiz Fusion
คอมพิวเตอร์แบบตั้งโต๊ะ

คอมพิวเตอร์แบบตั้งโต๊ะ
คอมพิวเตอร์แบบตั้งโต๊ะ (อังกฤษ: desktop computer) หมายถึง คอมพิวเตอร์ที่ออกแบบมาเพื่อใช้งานบนโต๊ะ ที่ใช้ตามบ้านหรือสำนักงานทั่วไป เช่น คอมพิวเตอร์ส่วนบุคคล เป็นต้น โดยคอมพิวเตอร์ตั้งโต๊ะนั้นมีตัวเครื่องที่มีอุปกรณ์ฮาร์ดแวร์ต่างๆ รวมกัน เรียกว่า เคส ส่วนชิ้นส่วนอื่นไปที่แยกจากเคส เช่น หน้าจอ เมาส์ คีย์บอร์ด คอมพิวเตอร์ตั้งโต๊ะนั้นถูกออกแบบมาเพื่อใช้ในสถานที่ มิได้ทำมาเพื่อขนย้ายแบบแล็ปท็อป จึงทำให้ตัวเครื่องมีขนาดใหญ่ และไม่มีแบตเตอรี่ แต่คอมพิวเตอร์ตั้งโต๊ะนั้นให้ประสิทธิภาพในการทำงานมากกว่าแล็ปท็อปในราคาที่ไกล้เคียงกัน และคอมพิวเตอร์ตั้งโต๊ะนั้นสามารถซ่อมแซมได้ง่ายกว่าอีกด้วย
ดูเพิ่ม

แล็ปท็อป (คอมพิวเตอร์พกพา)
คอนแวนต์

คอนแวนต์ Beguine ในกรุงอัมสเตอร์ดัม
คอนแวนต์ (อังกฤษ: convent) คือชุมชนของบาทหลวง นักพรตหญิง ภราดา หรือภคินี หรืออาจหมายถึงตัวอาคารที่ชุมชนนักบวชเหล่านี้ใช้พักอาศัย พบได้ทั้งในคริสตจักรโรมันคาทอลิกและแองกลิคันคอมมิวเนียน ในปัจจุบันคำว่าคอนแวนต์มักใช้หมายถึงเฉพาะชุมชนนักบวชหญิง ขณะที่อาราม ไพรออรี หรือไฟรอารี จะใช้กับชุมชนนักบวชชาย แต่ในอดีตคำเหล่านี้มักใช้แทนกันได้
ในทางเทคนิค คำว่า "อาราม" จะหมายถึงชุมชนนักพรต ขณะที่ "คอนแวนต์" คือชุมชนของนักบวชภิกขาจาร (ถ้าเป็นของไฟรเออร์จะมีชื่อเรียกเฉพาะว่า "ไฟรอารี") ส่วน "แคนันรี" คือชุมชนแคนันที่สังกัดคณะนักบวช คำว่า "แอบบีย์" และ "ไพรออรี" คืออารามและแคนันรีนั่นเอง แต่ต่างกันที่แอบบีย์มีคุณพ่ออธิการเป็นหัวหน้า แต่ไพรออรีเป็นสำนักที่มิอิสระน้อยกว่าและปกครองโดยไพรเออร์
ในประเทศไทย

เนื่องจากภคินีคาทอลิกในประเทศไทยส่วนมากทำงานด้านการศึกษา คอนแวนต์ในประเทศไทยจึงมักเปิดเป็นโรงเรียนด้วย เช่น โรงเรียนอัสสัมชัญคอนแวนต์ โรงเรียนเซนต์ฟรังซีสซาเวียร์คอนแวนต์ และโรงเรียนเซนต์โยเซฟคอนเวนต์เป็นคอนแวนต์ของคณะภคินีเซนต์ปอล เดอ ชาร์ตร โรงเรียนพระหฤทัยคอนแวนต์เป็นคอนแวนต์ของคณะภคินีพระหฤทัยของพระเยซูเจ้าแห่งกรุงเทพฯ เป็นต้น
ดูเพิ่ม

อาราม
แอบบีย์
คอมปานีออฟฮีโรส์ 2

| คอมปานีออฟฮีโรส์ 2 |
| --- | --- |

ผู้พัฒนา: Relic Entertainment
ผู้จัดจำหน่าย: เซก้า Feral Interactive  (แมคโอเอส, ลินุกซ์)
กำกับ: Quinn Duffy
อำนวยการผลิต: Greg Wilson
โปรแกรมเมอร์: Remy Saville
ศิลปิน: Geoff Coates Ian Guise Brett Pascal
เขียนบท: John Cappozi Paul De Meo  Haris Orkin
แต่งเพลง: Cris Velasco
เอนจิน: Essence Engine 3.0
เครื่องเล่น: ไมโครซอฟท์ วินโดวส์ แมคโอเอส ลินุกซ์
วางจำหน่าย: ไมโครซอฟท์ วินโดวส์ ทั่วโลก: 25 มิถุนายน 2013แมคโอเอส, ลินุกซ์ 27 สิงหาคม 2015
แนว: วางแผนการรบเรียลไทม์
รูปแบบ: ผู้เล่นคนเดียว, หลายผู้เล่น
คอมปานีออฟฮีโรส์ 2 (อังกฤษ: Company of Heroes 2) เป็นวิดีโอเกมแนววางแผนการรบเรียลไทม์ พัฒนาโดย Relic Entertainment และจัดจำหน่ายโดยเซก้า สำหรับไมโครซอฟท์ วินโดวส์, แมคโอเอส และ ลินุกซ์ ตัวเกมเป็นภาคต่อของเกม คอมปานีออฟฮีโรส์ ในปี 2006 เช่นเดียวกับ คอมปานีออฟฮีโรส์ ภาคก่อนหน้า ตัวเกมถูกเซ็ตฉากในช่วงสงครามโลกครั้งที่สอง โดยไปมุ่งเน้นที่แนวรบด้านตะวันออก ซึ่งให้ผู้เล่นไปควบคุมกองทัพแดงแห่งสหภาพโซเวียตในช่วงต่าง ๆ ของแนวรบด้านตะวันออก ตั้งแต่ปฏิบัติการบาร์บารอสซา จนถึง ยุทธการที่เบอร์ลิน คอมปานีออฟฮีโรส์ 2 ทำงานบนเอนจินเกม Essence 3.0 ที่เป็นกรรมสิทธิ์ของ Relic Entertainment
ในเดือนมกราคม 2013 เซก้าได้เข้าซื้อ Relic Entertainment และได้สิทธิ์การถือครองและจัดจำหน่าย คอมปานีออฟฮีโรส์ จากทีเอชคิว ตัวเกมวางจำหน่ายในวันที่ 25 มิถุนายน 2013 ในอเมริกาเหนือและยุโรป
การตอบรับและการวิจารณ์ในประเทศรัสเซีย

ในประเทศรัสเซียและรัฐหลังโซเวียต ผู้ใช้จำนวนมากและนักวิจารณ์พบว่า คอมปานีออฟฮีโรส์ 2 มีการพรรณนาผู้บังคับการในกองทัพแดงว่าโหดร้าย, ใช้ทหารของตนเองอย่างเลือดเย็น และกลยุทธ์การทำสงครามที่โหดร้ายเกินจริง โดยหลังจากวิดีโอที่สร้างโดยบล็อกเกอร์ชาวรัสเซีย BadComedian (ชื่อจริง - เยฟเกนี บาเจียนอฟ) ผู้คนนับพันได้ลงนามผ่าน Change.org เรียกร้องให้สตีมปิดกั้นการเข้าถึงตัวเกมในกลุ่มประเทศเครือรัฐเอกราช คำร้องได้กล่าวว่าตัวเกมเป็นที "น่าขยะแขยง" ในปี 2013 ตัวเกมถูกห้ามจัดจำหน่ายในประเทศรัสเซีย
1C-Softclub ผู้จัดจำหน่ายเกมในประเทศรัสเซียหยุดการจัดจำหน่ายเกมเมื่อวันที่ 26 กรกฎาคม 2556 เนื่องจากข้อเสนอแนะเชิงลบที่แข็งขัน และจากข่าวดังกล่าวเซก้าซึ่งเป็นผู้จัดจำหน่ายตัวเกมได้ออกแถลงการณ์ว่า "เราให้ความสำคัญกับเรื่องนี้อย่างจริงจังและกำลังตรวจสอบข้อกังวลเหล่านี้อย่างละเอียดกับผู้ที่เกี่ยวข้องทั้งหมด"
คอปติกออร์ทอดอกซ์

วิหารของศาสนาคริสต์คอปติกในอียิปต์
คริสตจักรคอปติกออร์ทอดอกซ์แห่งอะเล็กซานเดรีย (คอปติก: Ϯⲉⲕ̀ⲕⲗⲏⲥⲓⲁ ̀ⲛⲣⲉⲙ̀ⲛⲭⲏⲙⲓ ̀ⲛⲟⲣⲑⲟⲇⲟⲝⲟⲥ ti.eklyseya en.remenkimi en.orthodoxos ente alexandhrias; อังกฤษ: Coptic Orthodox Church of Alexandria) เป็นคริสตจักรที่ใหญ่ที่สุดในประเทศอียิปต์และภูมิภาคตะวันออกกลาง เป็นส่วนหนึ่งของนิกายออเรียนทัลออร์ทอดอกซ์ซึ่งแยกออกมาจากนิกายอีสเทิร์นออร์ทอดอกซ์หลังการสังคายนาแห่งแคลซีดันในปี ค.ศ. 451 เพราะความขัดแย้งกันเรื่องคริสตวิทยา ประเด็นที่ทำให้เกิดศาสนเภทนี้ยังเป็นที่ถกเถียงกันอยู่ว่ามาจากประเด็นใดแน่ แต่โดยทั่วไปเกี่ยวกับเรื่องธรรมชาติของพระคริสต์ แม้คริสตจักรนี้จะมีศูนย์กลางอยู่ที่ประเทศอียิปต์ แต่ก็มีศาสนิกชนอยู่ทั่วโลก เชื่อกันว่านักบุญมาระโกผู้นิพนธ์พระวรสารและอัครทูตเป็นผู้ก่อตั้งคริสตจักรนี้ราวกลางคริสต์ศตวรรษที่ 1 (ประมาณ ค.ศ. 45) ประมุของค์ปัจจุบันของคริสตจักรมีสมณศักดิ์เป็น "พระสันตะปาปาแห่งอะเล็กซานเดรียและอัครบิดรแห่งแอฟริกาทั้งปวง ณ สันตะสำนักแห่งนักบุญมาระโก"
ในปี ค.ศ. 2012 มีชาวอียิปต์ถึงร้อยละ 10 นับถือนิกายนี้ และนิกายนี้ยังเป็นนิกายเดียวที่ยังคงใช้ภาษาอียิปต์เป็นภาษาทางศาสนา
ในประเทศไทย

สำหรับในประเทศไทย ทางคริสตจักรคอปติกออร์ทอดอกซ์แห่งอเล็กซานเดรียได้เข้ามาเผยแผ่ศาสนาในไทยตั้งแต่ ค.ศ. 2004 ภายใต้การกำกับของบิชอปแดเนียลแห่งมุขมณฑลซิดนี่ย์และพื้นที่ในสังกัด (Diocese of Sydney & Affiliated Regions) ประเทศออสเตรเลีย มีโบสถ์ 2 แห่ง ได้แก่
โบสถ์นักบุญมาระโกและนักบุญจอร์จ (บางกะปิ,กรุงเทพฯ)
โบสถ์นักบุญยากอบอัครสาวก (สังขละบุรี,กาญจนบุรี) ซึ่งได้เปิดเป็นสถานรับเลี้ยงเด็กกำพร้าอีกด้วย
ข้อมูลเพิ่มเติม

ออเรียนทัลออร์ทอดอกซ์